TTCL แรลลี่ยาว! บวกอีก 4% แรงในรอบ 9 เดือน คาดเก็งฯผลงาน Q2/62 ทำนิวไฮแนะซื้อเป้า 11 บ.
TTCL แรลลี่ยาว! บวกอีก 4% แรงในรอบ 9 เดือน คาดเก็งฯผลงาน Q2/62 ทำนิวไฮแนะซื้อเป้า 11 บ.
TTCL แรลลี่ยาว! บวกอีก 4% แรงในรอบ 9 เดือน คาดเก็งฯผลงาน Q2/62 ทำนิวไฮแนะซื้อเป้า 11 บ.
12 ก.ค. 2562

ผู้สื่อข่าวรายงานว่า บริษัท ทีทีซีแอล จำกัด (มหาชน) หรือ TTCL ณ เวลา11.18 น. อยู่ที่ระดับ 10.00 บาท บวก 0.40 บาท หรือ 4.17% ด้วยมูลค่าซื้อขาย 76.34 ล้านบาท ราคาหุ้นปรับตัวแรง 9 เดือน โดยนับตั้งแต่หุ้นขึ้นไปทดสอบระดับ 10.00 บาท เมื่อวันที่ 5 ต.ค.61

บล.ยูโอบี เคย์เฮียน ระบุในบทวิเคราะห์ว่า มอง SET พักตัวในกรอบ 1750-1730 จุด โดยบรรยากาศการเก็งกำไรหุ้นกลาง-เล็กยังเป็นบวก กว่าหุ้นขนาดใหญ่ ขณะที่เน้นหุ้นกลุ่ม domestic มากกว่า global play รับอานิสงค์ครม.ใหม่เร่งอัดฉีดกระตุ้นเศรษฐกิจ โดยหุ้นแนะนำวันนี้ STEC, WHAUP* เก็งกำไร TTCL* (เป้า 11 ตัดขาดทุน 9)ผลการดำเนินงานไตรมาส 2/62 คาดทำจุดสูงสุดใหม่, MFEC* (เป้า 4.90 ตัดขาดทุน 3.86)
 
บล.เอเซีย พลัส ระบุในบทวิเคราะห์ว่า หลังการตั้งสำรองครั้งใหญ่ในงวดไตรมาส 4/61 ทำให้ TTCL กลับมาทำกำไรจากธุรกิจก่อสร้าง (EPC) ได้ตามปกติอีกครั้งตั้งแต่งวดไตรมาส 2/62 โดยมี Backlog คงเหลือราว 1.5 หมื่นล้านบาท พร้อมงานประมูลใหม่ที่จะเข้าร่วมในปีนี้อีก 5.2 หมื่นล้านบาท นอกจากนี้ การขายหุ้น TTGP ให้พันธมิตรญี่ปุ่น จะทำให้ TTCL มีเงินทุนเพียงพอต่อการขยายโรงไฟฟ้า Ahlone เฟส 2 มูลค่า 600 ล้านเหรียญฯ ทั้งนี้ ฝ่ายวิจัยได้ปรับเพิ่มประประมาณการกำไรปี 2562 ขึ้นอีก 54% เป็น 411 ล้านบาท ส่งผลให้ Fair Value เพิ่มขึ้นจาก 8.90 บาท เป็น 10.00 บาท